Temeljem članka 2. Sporazuma o sudjelovanju u projektu uspostave Doma za starije osobe Prsten, KLASA: 402-07/22-01/1 od 23.3.2021., članka 18. stavka 1. podstavka 27. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21, 43/21-pročišćeni tekst) te članka 60. stavka 1. Poslovnika o radu Općinskog vijeća Jelenje ("Službene novine Primorsko-goranske županije“ broj 42/09, 13/13, 29/16 i Službene novine Općine Jelenje br. 5/18, 11/18, 18/18, 24/19, 26/19, 29/20, 39/21, 43/21-pročišćen tekst), Općinsko vijeće Općine Jelenje na 12. sjednici održanoj dana 14.3.2023. donosi

**ZAKLJUČAK**

**Članak 1.**

Prihvaća se Informacija o projektu uspostave Doma za starije osobe „Prsten“ u Klani.

**Članak 2.**

Općinsko vijeće Općine Jelenje podržava nastavak sudjelovanja Općine Jelenje u projektu uspostave Doma za starije osobe „Prsten“, sukladno članku 2. i 6. Sporazuma o sudjelovanju u projektu uspostava Doma za starije osobe Prsten, KLASA:402-07/22-01/1, od 23.3.2021.g.

Planirana sredstva Općine Jelenje vezana za realizaciju projekta, a koja se odnose na trošak izrade projektne dokumentacije u 2023. ne mogu preći 50.000,00 kuna.

**Članak 3.**

Ovaj Zaključak dostavlja se Primorsko-goranskoj županiji te potpisnicima Sporazuma o sudjelovanju u projektu uspostava Doma za starije osobe Prsten, KLASA:402-07/22-01/1, od 23.3.2021.

 **Članak 4.**

Ovaj Zaključak objavit će se u „Službenim novinama Općine Jelenje“.

KLASA: 024-04/23-01/1

URBROJ: 2170-20-03-01-03/23-1

U Dražicama,14.03.2023.

OPĆINSKO VIJEĆE OPĆINE JELENJE

 PREDSJEDNICA

 Izabela Nemaz